เป็นแผลที่บริเวณอวัยวะเพศ แล้วก็เป็นไข่ดัน บริเวณ มี หนองออกมาด้วย
สวัสดีค่ะ การมีต่อมน้ำเหลืองโตที่ขาหนีบ (ไข่ดัน) ดังที่กล่าวมา อาจเกิดจาก การติดเชื้อที่ขา เท้า ขาหนีบ และอวัยวะเพศ เช่น ตะปูตำที่เท้า สุนัขกัดขา หรือมีแผลที่อวัยวะเพศและไม่ได้รับการรักษาอย่างเหมาะสม ทำให้การอักเสบลุกลามมาที่ต่อมน้ำเหลืองข้างเดียวกันได้ รวมไปถึงโรคติดต่อทางเพศสัมพันธ์ เช่น ผู้ป่วยที่ติดเชื้อเอชไอวีหรือเอดส์ ซิฟิลิส ฝีมะม่วง โดยหากมีแผลที่อวัยวะเพศชายร่วมด้วย อาจคิดภาวะโรคติดต่อทางเพศสัมพันธ์มากที่สุดแนะนำให้รีบไปพบแพทย์เพื่อตรวจร่างกายเพื่อยืนยันการวินิจฉัย ร่วมกับตรวจคัดกรองโรคติดต่อทางเพศสัมพันธ์ไปด้วยการดูแลตัวเองเบื้องต้น ไม่ไปแกะแผลเอง หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า